Telia har planer om at opstille en 27 meter høj antennemast i Visse, men disse planer har mødt kraftig modstand. 453 borgere i lokalområdet har skrevet under på, at de ikke ønsker en antennemast. Det skriver Nordjyske. Antennemasten skal i givet fald opstilles på grunden hos Visse Vandværk ved Bavnehøj. For at planerne kan realiseres, skal Visse Vandværk give sin tilladelse, og den er muligvis tvivlsom efter de mange underskrifter. Peter Rasmussen, formand for Visse Vandværk, kan godt forestille sig at vandværket siger nej, siger han til avisen. Især to årsager nævnes som baggrund for de mange underskrifter, frygten for farlig stråling og fald i huspriserne.

Referat:
453 borgere i Visse ønsker ikke en ny antennemast, så mange underskrifter har en initiativgruppe indsamlet i lokalområdet.